**Návrh KÚPNEJ ZMLUVY č. ./ORŠHR/2022**

uzatvorená podľa § 409 a nasl. zákona   
č. 513/1991 Zb. Obchodného zákonníka v znení neskorších predpisov (ďalej len „***Obchodný zákonník***“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „***Zákon o verejnom obstarávaní***“) a  (ďalej len „***Zmluva***“ alebo „***Kúpna zmluva***“)

Zmluvné strany

**Slovenská republika**, zastúpená

**Správou štátnych hmotných rezerv Slovenskej republiky**

Sídlo:Pražská 29, 812 63 Bratislava

Štatutárny orgán: **Ing. Ján Rudolf, PhD., predseda**

IČO: 30 844 363

IČ DPH: SK2020296487

DIČ: 2020296487

Bankové spojenie: Štátna pokladnica

IBAN: SK86 8180 0000 0070 0012 6238

SWIFT: SPSRSKBA

Kontakty: vo veciach zmluvných: tel. č. +421 2 57 278 235

email: reserves@reserves.gov.sk

vo veciach dodacích: **Ing. PaedDr. Ivan Kováčik**

tel. č. 0903 806 004

email: ivan.kovacik@reserves.gov.sk

*(ďalej len „****Kupujúci****“)*

**a**

**..............................**

Sídlo:

Štatutárny orgán:

IČO:

IČ DPH:

DIČ:

IBAN:

SWIFT:

Kontakty: vo veciach zmluvných a dodacích:

tel. č.:

email:

Zapísaný v Obchodnom registri Okresného súdu, oddiel:, vložka č.:

*(ďalej len „****Predávajúci****“)*

Kupujúci a Predávajúci spoločne ako „***Zmluvné strany***“ a každý z nich samostatne ako „***Zmluvná strana***“ uzatvárajú Kúpnu zmluvu v tomto znení:

**Článok I**

**Úvodné ustanovenia**

* 1. Táto Zmluva sa uzatvára v súlade s výsledkom vyhodnotenia ponúk predložených uchádzačmi v rámci zadávania nadlimitnej zákazky „Osobné ochranné pracovné pomôcky COVID-19“ postupom podľa § 58 až § 61 Zákona o verejnom obstarávaní.
  2. Na základe vyhodnotenia ponúk bola ponuka Predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania.

**Článok ll**

**Predmet Kúpnej zmluvy**

* 1. Predmetom tejto Kúpnej zmluvy je záväzok Predávajúceho dodať Kupujúcemu Tovar vrátane služieb súvisiacich s dopravou do miesta plnenia a záväzok Kupujúceho riadne a včas dodaný Tovar prevziať a zaplatiť kúpnu cenu za:

|  |  |  |  |  |  |  |
| --- | --- | --- | --- | --- | --- | --- |
| P. č. | Názov | MJ | Cena za MJ/EUR bez DPH | Množstvo | Cena celkom v EUR bez DPH | Cena celkom v EUR s DPH |
| 1. | Respirátor FFP2 pre všeobecné použitie | ks |  | 1 000 000 |  |  |
| **SPOLU** | |  |  |  |  | **......** |

(ďalej aj ako „**Predmet kúpy**“ alebo „***Tovar***“).

* 1. Predávajúci sa zároveň zaväzuje previesť vlastnícke právo k Tovaru na Kupujúceho.
  2. Predmetom tejto Kúpnej zmluvy je dodanie Tovaru v množstve a špecifikácii uvedenej v bode 2.1. tohto článku Kúpnej zmluvy a špecifikácie uvedenej v Prílohe č. 1 k tejto Zmluve – Špecifikácia Predmetu kúpy (ďalej len „**Príloha č. 1**“) a v Prílohe č. 2 - Fotografie Predmetu kúpy (ďalej len „**Príloha č. 2**“), ktoré tvoria integrálnu súčasť tejto Kúpnej zmluvy a podľa celkovej ceny uvedenej v článku III Kúpnej zmluvy a jednotkovej ceny položiek uvedenej v bode 2.1. tohto článku Kúpnej zmluvy za účelom zabezpečenia pohotovostných zásob.

**Článok III**

**Kúpna cena**

1. Celková kúpna cena za Predmet kúpy je stanovená na základe výsledku procesu verejného obstarávania a v súlade s cenovou ponukou predloženou Predávajúcim v tomto procese vo výške:

Cena bez DPH:

DPH: %

Cena s DPH:

Cena slovom: EUR bez DPH (slovom: EUR s DPH).

1. Celkovou kúpnou cenou sa rozumie cena za Predmet kúpy vrátane všetkých ekonomicky oprávnených a účelne vynaložených nákladov Predávajúceho (najmä colných a daňových poplatkov, dopravy do miesta plnenia, nákladov na meranie, váženie, obalovú techniku a balenie, poistenie, nákladov na vyhotovenie návodu na použitie, údržbu, ošetrovanie a skladovania Predmetu kúpy v slovenskom jazyku a ďalších súvisiacich nákladov).
2. V prípade intrakomunitárneho dodania Tovaru je Predávajúci, registrovaný pre daň v domovskom členskom štáte, oslobodený od dane z priadnej hodnoty a vysporiadanie DPH vo výške uvedenej v bode 3.1 tejto Zmluvy vykoná Kupujúci. Uvedená skutočnosť sa v predmetných prípadoch vyznačí v tabuľke uvedenej v bode 2.1 tejto Zmluvy.
3. Dohodnutú kúpnu cenu je možné meniť len po vzájomnej dohode Zmluvných strán alebo/a pri zmene colných a daňových predpisov v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a v súlade so Zákonom o verejnom obstarávaní a príslušných daňových a colných predpisov.
4. Kupujúci neposkytuje žiadnu zálohu ani preddavok na dodanie Predmetu kúpy.

**Článok IV**

**Platobné podmienky**

1. Platba sa realizuje prevodným príkazom Kupujúceho na základe Predávajúcim vystavenej faktúry po prevzatí Tovaru v množstve podľa bodu 2.1. Zmluvy a podpísaní dodacieho listu Kupujúcim.
2. Predávajúci vystaví faktúru na základe dodacieho listu. Faktúra musí obsahovať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry je dodací list potvrdený Kupujúcim. Dohodnutá splatnosť faktúry je tridsať (30) dní odo dňa jej doručenia Kupujúcemu.
3. Obálka, v ktorej bude faktúra odosielaná, musí byť viditeľne označená slovom „FAKTÚRA“. Faktúra musí byť odoslaná formou doporučenej zásielky alebo odovzdaná osobne do podateľne Kupujúceho. Faktúra, ktorá nemá náležitosti daňového dokladu alebo obsahuje nesprávne vyfakturované údaje, bude vrátená na prepracovanie Predávajúcemu. V takomto prípade začína splatnosť faktúry plynúť jej novým doručením Kupujúcemu vo forme doporučenej zásielky alebo odovzdaním osobne do podateľne Kupujúceho.

**Článok V**

**Dodacie podmienky**

1. Lehota dodania Predmetu kúpy, presne zodpovedajúcemu špecifikácii uvedenej v Prílohe č.1 a Prílohe č. 2 k Zmluve, je stanovená dohodou Zmluvných strán nasledovne:

|  |  |  |  |  |
| --- | --- | --- | --- | --- |
| P. č. | Názov | MJ | Dodanie od účinnosti Zmluvy najneskôr | Množstvo |
| 1. | Respirátor FFP2 pre všeobecné použitie | ks | do dvadsaťjeden (21) kalendárnych dní | 1 000 000 |
| **Spolu** | | | | **1 000 000** |

1. Predávajúci berie na vedomie, že Kupujúci nemá záujem na plnení zmluvných povinností v prípade,   
   ak dôjde k omeškaniu Predávajúceho s dodaním Predmetu kúpy, alebo k jeho čiastočnému plneniu. Omeškanie Predávajúceho s dodaním plnenia sa považuje za podstatné porušenie Zmluvy, ktoré zakladá právo Kupujúceho na okamžité odstúpenie od Zmluvy.
2. Miestom plnenia je Stredisko SŠHR SR Ľupča, Príboj 564, 976 13 Slovenská Ľupča (ďalej len „**miesto plnenia**“).
3. Odovzdanie a prevzatie Tovaru bude vykonané poverenými zástupcami Kupujúceho a Predávajúceho v mieste plnenia v čase od 07:00 hod do 15:00 hod. počas pracovných dní. Ak sa Zmluvné strany dohodnú, môže byť odovzdanie a prevzatie Tovaru vykonané aj mimo času dohodnutého podľa predchádzajúcej vety a/alebo aj počas víkendu alebo v deň štátneho sviatku.
4. Predávajúci je povinný vyrozumieť Kupujúceho (e-mailom) o pripravenosti odovzdať Tovaru, najmenej 2 (dva) pracovné dni pred plánovaným dňom odovzdania Tovaru.
5. Kupujúci po prevzatí Tovaru podpíše Predávajúcemu dodací list. V dodacom liste Zmluvné strany deklarujú včasné dodanie podľa bodu 5.1. tohto článku a množstvo dodaného Tovaru. Zároveň sa ním preukazuje moment prechodu nebezpečenstva náhodnej škody a skazy Tovaru. Pre vylúčenie pochybností, podpísaním dodacieho listu Kupujúci nepotvrdzuje zhodnosť dodaného Tovaru s dokumentáciou predkladanou vo verejnom obstarávaní a špecifikáciou uvedenou v prílohe č. 1 a v prílohe č. 2 k Zmluve, nakoľko vzhľadom na povahu a množstvo Tovaru nie je možné takúto kontrolu od Kupujúceho počas preberania Tovaru spravodlivo požadovať.

**Článok VI**

**Vlastnícke právo k Tovaru a nebezpečenstvo škody na ňom**

6.1. Vlastnícke právo k Tovaru dodanému na základe Kúpnej zmluvy nadobudne Kupujúci, len čo mu je Tovar dodaný a odovzdaný.

6.2. Nebezpečenstvo škody prechádza na Kupujúceho okamihom prevzatia Tovaru a podpísaním dodacieho listu, pričom obe podmienky musia byť splnené kumulatívne.

**Článok VII**

**Základné práva a povinnosti Zmluvných strán**

1. Predávajúci sa zaväzuje pri plnení predmetu Kúpnej zmluvy postupovať s odbornou starostlivosťou, dodržiavať technické normy, príslušné všeobecné záväzné právne predpisy, ako aj podmienky určené v tejto Kúpnej zmluve. Predávajúci je povinný dodať Predmet zmluvy Kupujúcemu v plnom rozsahu a množstve, v dohodnutom termíne, v bezchybnom stave a dohodnutej kvalite, vyhotovení presne zodpovedajúcom špecifikácií Tovaru uvedenej v Prílohe č. 1 a v Prílohe č. 2 a umožniť jeho prevzatie.
2. Predávajúci sa ďalej zaväzuje, že najneskôr dodávkou Tovaru do miesta plnenia dodá jedenkrát v tlačenej alebo elektronickej forme návody na použitie, údržbu a ošetrovanie a podmienky skladovania Tovaru v slovenskom jazyku, ktoré budú podpísané štatutárnym orgánom Predávajúceho. Dokumenty podľa predchádzajúcej vety sa zaväzuje Predávajúci dodať  aj elektronicky na e-mailovú adresu Kupujúceho uvedenú v záhlaví tejto Kúpnej zmluvy, a to najneskôr deň pred dodávkou Tovaru. Uvedená povinnosť nenahrádza povinnosť Predávajúceho dodržiavať technické normy, príslušné všeobecné záväzné právne predpisy a teda v ich zmysle dodať predpísanú dokumentáciu k jednotlivým baleniam Tovaru, ku každému samostatne.
3. Predávajúci sa zaväzuje dodržiavať ustanovenia zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov (ďalej len „**zákon o posudzovaní zhody výrobku**“) a postupovať v súlade s jeho znením s dôrazom na povinnosti dovozcov a distribútorov. Predávajúci sa ďalej zaväzuje označiť Predmet zmluvy v slovenskom jazyku a pri označovaní postupovať v súlade s § 24 a § 25 zákona o posudzovaní zhody výrobku.

7.4. Predávajúci berie na vedomie, že ak sa naň alebo na jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o RPVS**“), potom je Predávajúci, ako aj jeho subdodávatelia, povinný/í dodržať túto povinnosť po celú dobu trvania tejto Zmluvy, pričom Predávajúci sa zaväzuje zabezpečiť splnenie tejto povinnosti aj zo strany subdodávateľov.

7.5. Predávajúci je povinný umožniť výkon kontroly/auditu zo strany oprávnených osôb na výkon kontroly/auditu v zmysle príslušných právnych predpisov Slovenskej republiky (ďalej len **„SR“**) a Európskej únie (ďalej len „**EÚ**“) vo veciach týkajúcich sa plnenia tejto Zmluvy, najmä podľa zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov oprávnenými osobami, ktorými sú najmä:

* 1. Poskytovateľ – Ministerstvo životného prostredia Slovenskej republiky v zastúpení Ministerstvom vnútra Slovenskej republiky - a ním poverené osoby;
  2. Útvar vnútorného auditu Riadiaceho orgánu – Ministerstva životného prostredia Slovenskej republiky - alebo Sprostredkovateľského orgánu - Ministerstva vnútra Slovenskej republiky - a nimi poverené osoby;
  3. Najvyšší kontrolný úrad SR a ním poverené osoby;
  4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
  5. Splnomocnení zástupcovia Európskej komisie a Európskeho dvora audítorov;
  6. Orgán zabezpečujúci ochranu finančných záujmov EÚ;
  7. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

**Článok VIII**

**Zodpovednosť zo subdodávateľských vzťahov**

* 1. Predávajúci môže plnenie Predmetu tejto Zmluvy zabezpečovať prostredníctvom subdodávateľa/subdodávateľov uvedených v Prílohe č.3 tejto Zmluvy, ktorých zoznam je uvedený aj v predkladanej ponuke Predávajúceho s uvedením nasledovných identifikačných údajov o každom zo subdodávateľa/subdodávateľov:

a) obchodné meno alebo názov,

b) sídlo alebo miesto podnikania,

c) identifikačné číslo (IČO),

d) osoba oprávnená konať za subdodávateľa (meno a priezvisko, adresa pobytu, dátum narodenia),

e) vecný podiel plnenia Zmluvy (druh a rozsah subdodávky).

* 1. Predávajúci je oprávnený zmeniť subdodávateľa v priebehu plnenia tejto Zmluvy, a to až po písomnom odsúhlasení zmeny subdodávateľa Kupujúcim a v súlade s ustanoveniami zákona o verejnom obstarávaní. Na tento účel je Predávajúci povinný písomne oznámiť Kupujúcemu zmenu subdodávateľa/subdodávateľov a označiť nového subdodávateľa/subdodávateľov v rozsahu, aký je uvedený v bode 1 tohto článku Zmluvy, najmenej päť (5) pracovných dní pred navrhovaným termínom využitia služieb subdodávateľa.
  2. Predávajúci je povinný písomne oznámiť Kupujúcemu akúkoľvek zmenu údajov o subdodávateľovi do dvoch (2) pracovných dní odo dňa, kedy sa o tejto zmene dozvedel. Zmena identifikačných údajov o subdodávateľovi (napr. obchodného mena, právnej formy, sídla, štatutárneho orgánu) sa nebude považovať za zmenu vyžadujúcu si uzavretie dodatku k tejto Zmluve.
  3. Porušenie akejkoľvek povinností podľa tohto článku sa považuje za podstatné porušenie tejto Zmluvy, ktoré zakladá právo Kupujúceho na okamžité odstúpenie od Zmluvy.

**Článok IX**

**Vady Tovaru, záruka za akosť a záručná doba**

* 1. Predávajúci zodpovedá za to, že Predmet zmluvy bude dodaný podľa podmienok tejto Zmluvy, bez akýchkoľvek vád a nedorobkov, v súlade so všeobecne záväznými právnymi predpismi, bez porušenia práv tretích osôb, že Predmet zmluvy bude mať počas záručnej doby vlastnosti dojednané v tejto Zmluve a bude zodpovedať kvalitatívnym požiadavkám stanoveným v platných normách a výsledku určenému v tejto Zmluve. V prípade, ak Predávajúci dodáva tovar prostredníctvom subdodávateľa, Predávajúci rovnako zodpovedá za vady Tovaru, tak ako je uvedené v predchádzajúcej vete tohto bodu Zmluvy.
  2. S ohľadom na povahu a množstvo Tovaru sa Zmluvné strany dohodli, že Kupujúci je oprávnený uplatniť u Predávajúceho nároky z vád zistiteľných pri prehliadke Tovaru podľa § 427 Obchodného zákonníka kedykoľvek počas záručnej doby uvedenej v bode 9.3. tohto článku Zmluvy. Kupujúci sa zaväzuje písomne oznámiť Predávajúcemu vady podľa predchádzajúcej vety bez zbytočného odkladu, odkedy sa o ich existencii preukázateľne dozvedel. Predávajúci berie na vedomie, že s ohľadom na právne postavenie a povinnosti Kupujúceho a potrebou realizovania osobitných postupov a úkonov, Predávajúci súhlasí s tým, že na rozdiel od štandardnej obchodno-právnej praxe, pojem „bez zbytočného odkladu“ zahŕňa dobu, po ktorú sú v priamej nadväznosti vykonávané úkony Kupujúcim podľa tejto vety.
  3. Predávajúci poskytuje Kupujúcemu záruku na Tovar v trvaní minimálne 24 (slovom: dvadsaťštyri) mesiacov. Predávajúci sa zaväzuje dodať Tovar s expiráciou, ktorá neuplynie pred ukončením poskytovanej záručnej doby.
  4. Záručná doba začína plynúť odo dňa  podpísania dodacieho listu Kupujúcim. Predávajúci sa zaväzuje, že aspoň počas trvania záručnej doby bude mať Tovar vlastnosti dohodnuté v tejto Kúpnej zmluve a bude spôsobilý na použitie na dohodnutý alebo inak obvyklý účel.
  5. Ak sa počas záručnej doby vyskytnú vady Tovaru, Kupujúci si uplatní u Predávajúceho písomnú reklamáciu, ku ktorej je Predávajúci povinný písomne vyjadriť sa a navrhnúť spôsob a termín vybavenia reklamácie najneskôr do siedmich (7) pracovných dní odo dňa jej doručenia. Ak sa v tejto lehote Predávajúci k reklamácii nevyjadrí, je zrejmé, že s opodstatnenosťou reklamácie súhlasí a reklamované vady odstráni najneskôr do štrnástich (14) pracovných dní odo dňa doručenia reklamácie, pričom reklamáciu vybaví tak, že za reklamovaný vadný Tovar dodá nový Tovar bez vád.
  6. Na účely Kúpnej zmluvy sa za písomné oznámenie považuje aj komunikácia elektronickými prostriedkami (e-mail), ktorá umožňuje trvalé zachytenie obsahu komunikácie. V takomto prípade lehota začne plynúť vždy nasledujúci pracovný deň po doručení písomného oznámenia na e-mailovú adresu uvedenú v záhlaví tejto Kúpnej zmluvy.

**Článok X**

**Sankcie**

* 1. V prípade ak Predávajúci nedodá Kupujúcemu Tovar alebo jeho časť včas (čl. V Zmluvy), je Kupujúci oprávnený účtovať Predávajúcemu zmluvnú pokutu za nedodané množstvo Tovaru za každý, aj začatý deň omeškania, vo výške 0,05% z  kúpnej ceny nedodaného Tovaru s DPH.
  2. V prípade omeškania Kupujúceho so zaplatením zmluvne dohodnutej kúpnej ceny má Predávajúci nárok na uplatnenie si úrokov z omeškania podľa § 369 Obchodného zákonníka a § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka.
  3. V prípade omeškania Predávajúceho s vybavením reklamácie v lehote a spôsobom podľa článku IX bod 9.5. tejto Kúpnej zmluvy má Kupujúci nárok na zmluvnú pokutu vo výške 0,5% z ceny s DPH reklamovaného Tovaru za každý aj začatý deň omeškania s vybavením reklamácie.
  4. V prípade, ak bol Kupujúcemu dodaný iný Tovar alebo jeho časť v rozpore s Prílohou č. 1 alebo Prílohou č. 2 tejto Kúpnej zmluvy alebo s inými vadami, zaplatí Predávajúci zmluvnú pokutu vo výške 5 % z kúpnej ceny s DPH vadného Tovaru.
  5. V prípade neprevzatia Tovaru podľa článku XI bod 11.4. Zmluvy zaplatí Predávajúci Kupujúcemu zmluvnú pokutu vo výške 0,5 % z  kúpnej ceny neprevzatého Tovaru s DPH.
  6. Uplatnením práva na zmluvnú pokutu podľa tejto Zmluvy nie je dotknuté právo Kupujúceho na náhradu vzniknutej škody.
  7. Zmluvnú pokutu podľa tohto článku zaplatí Predávajúci Kupujúcemu v lehote piatich (5) dní odo dňa doručenia sankčnej faktúry do sídla Predávajúceho.
  8. Všetky vyššie upravené sankcie sa v prípade intrakomunitárneho dodania tovaru upraveného v bode 3.3. tejto Zmluvy budú vypočítavať z celkovej kúpnej ceny bez DPH.

**Článok XI**

**Zánik Kúpnej zmluvy**

* 1. Zmluvné strany sa dohodli, že túto Zmluvu je možné ukončiť:

1. písomnou dohodou Zmluvných strán,
2. písomným odstúpením od Zmluvy alebo jej časti v prípade podstatného porušenia tejto Kúpnej zmluvy.
   1. V prípade odstúpenia od Kúpnej zmluvy je takýto prejav vôle voči druhej Zmluvnej strane účinný dňom doručenia písomného oznámenia o odstúpení od Kúpnej zmluvy. Odstúpením od Zmluvy zanikajú všetky práva a povinnosti Zmluvných strán vyplývajúce z tejto Zmluvy, okrem nárokov na náhradu škody, nárokov na zmluvné alebo zákonné sankcie (napr. úrok z omeškania, zmluvná pokuta atď.).
   2. Zmluvné strany sú oprávnené okamžite písomne odstúpiť od tejto Kúpnej zmluvy v prípade, ak druhá Zmluvná strana podstatným spôsobom poruší zmluvné povinnosti. Za podstatné porušenie zmluvných povinností sa považuje najmä, nie však výlučne:

a) zo strany Predávajúceho nedodanie Tovaru v množstve a/ alebo špecifikácií uvedenej v bode 2.1 Zmluvy a v Prílohe č. 1, v Prílohe č. 2 alebo včas v súlade s bodom 5.1 Zmluvy,

b) zo strany Kupujúceho nezaplatenie celkovej kúpnej ceny podľa čl. III bod 3.1 Zmluvy za Tovar dodaný včas.

* 1. Zmluvné strany sa dohodli, že ak v dôsledku odstúpenia od Zmluvy alebo iného zániku Zmluvy sa Tovar vracia Predávajúcemu, je Predávajúci povinný Tovar prevziať u Kupujúceho do 10 dní odo dňa zániku Zmluvy. Ak si Predávajúci v lehote podľa predošlej vety Tovar neprevezme, Kupujúci bude Predávajúcemu účtovať skladné v obvyklej cene skladného v mieste skladovania.

* 1. Kupujúci je oprávnený odstúpiť od tejto Kúpnej zmluvy aj:

1. ak táto nemala byť uzavretá s dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
2. ak Predávajúci alebo jeho subdodávatelia neboli v čase uzavretia Dohody zapísaní v registri partnerov verejného sektora, alebo ak boli vymazaní z registra partnerov verejného sektora,
3. ak Predávajúci vstúpil do likvidácie,
4. v prípade dodatočného nezabezpečenia, resp. nedostatočného zabezpečenia verejných prostriedkov prostredníctvom rozpočtových opatrení na Predmet kúpy.
   1. Predávajúci vyhlasuje a zaväzuje sa, že Tovar nebude obsahovať právne vady. V prípade vzniku právnych vád na Tovare alebo jeho časti je Kupujúci oprávnený odstúpiť od tejto Kúpnej zmluvy a Predávajúci povinný uhradiť Kupujúcemu škodu vzniknutú z titulu plnenia dodávky s právnymi vadami.
   2. V prípade doručovania prostredníctvom pošty sa zásielka uložená na pošte považuje za doručenú po uplynutí troch (3) pracovných dní odo dňa jej uloženia na pošte, aj keď sa adresát o tom nedozvie. Odmietnutím prevzatia zásielky sa zásielka považuje za doručenú.

**Článok XII**

**Záverečné ustanovenia**

* 1. Táto Kúpna zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky,   
     v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Zverejnenie zabezpečí Kupujúci.
  2. Kupujúci si vyhradzuje právo nezverejňovať podpis/signatúru štatutárneho orgánu, nakoľko ju považuje   
     za skutočnosť dôverného charakteru. Predávajúci sa výslovne zaväzuje toto ustanovenie rešpektovať   
     a dodržiavať.
  3. Akékoľvek zmeny a doplnenia Kúpnej zmluvy, ktoré nesmú byť v rozpore s § 18 Zákona o verejnom obstarávaní, môžu byť vykonané len formou písomných a očíslovaných dodatkov ku Kúpnej zmluve   
     po vzájomnej dohode oboch Zmluvných strán a podpísané oprávnenými osobami Zmluvných strán. Písomne vyhotovené a očíslované dodatky ku Kúpnej zmluve sa po nadobudnutí platnosti a účinnosti stávajú neoddeliteľnou súčasťou tejto Kúpnej zmluvy.
  4. Predávajúci sa zaväzuje, že počas platnosti Kúpnej zmluvy nebude uskutočňovať právne úkony smerujúce k prevodu práv a povinností vyplývajúcich z tejto Kúpnej zmluvy (singulárne, príp. univerzálne právne nástupníctvo) na iné subjekty bez predchádzajúceho písomného súhlasu Kupujúceho. Uvedené právne úkony bez predchádzajúceho písomného súhlasu budú voči Kupujúcemu od samého začiatku právne neúčinné a Kupujúci je v takomto prípade oprávnený odstúpiť od Kúpnej zmluvy.
  5. Kupujúci si vyhradzuje právo žiadať od Predávajúceho, aby Tovar podľa tejto Kúpnej zmluvy nahradil iným Tovarom v prípade, ak sa tento už nebude vyrábať. Uvedená náhrada je možná len za podmienky, že tento iný druh Tovaru bude kvalitatívne rovnaký alebo lepší ako ten, ktorý je uvedený v predmete Kúpnej zmluvy a je dostupný za rovnakú alebo nižšiu jednotkovú cenu (ako je uvedená v Kúpnej zmluve). Takúto zmenu je potrebné vykonať písomným dodatkom k tejto Kúpnej zmluve.
  6. Zmena identifikačných údajov Zmluvných strán (napr. obchodného mena, sídla, štatutárneho zástupcu), ako aj zmena čísla účtu, útvaru zodpovedného za uzatvorenie a plnenie Zmluvy alebo zmena kontaktných osôb sa nebude považovať za zmenu vyžadujúcu si uzavretie dodatku k tejto Zmluve. Zmluvné strany sa ale zaväzujú, že bez zbytočného odkladu budú písomne informovať druhú Zmluvnú stranu o prípadnej zmene svojho obchodného mena, právnej formy, sídla, IČO, DIČ, oprávnených zástupcov, bankového spojenia a čísla účtu, na ktorý majú byť poukázané platby a o iných skutočnostiach významných pre riadne plnenie tejto Zmluvy.
  7. Predávajúci podpisom tejto Zmluvy potvrdzuje, že na jeho majetok nebol vyhlásený konkurz, ani nebolo voči nemu začaté konkurzné konanie, nemá žiadne daňové nedoplatky, nie je v omeškaní s platením zdravotného a nemocenského poistenia ani dôchodkového zabezpečenia a príspevku na poistenie nezamestnanosti pre svojich zamestnancov, že mu nehrozí úpadok a nie sú mu známe žiadne okolnosti, ktoré by mohli ohroziť riadne plnenie jeho povinností a záväzkov podľa tejto Zmluvy. Nepravdivosť, aj čiastočná, prehlásenia Predávajúceho podľa tohto bodu zakladá právo Kupujúceho odstúpiť od tejto Zmluvy.
  8. Vzťahy neupravené touto Kúpnou zmluvou sa riadia príslušnými ustanoveniami Obchodného zákonníka   
     v platnom znení a ostatnými všeobecne záväznými právnymi predpismi Slovenskej republiky.
  9. Táto Kúpna zmluva je vyhotovená v siedmich (7) rovnopisoch, z ktorých Kupujúci si prevezme päť (5) rovnopisov a Predávajúci dva (2) rovnopisy.
  10. Zmluvné strany vyhlasujú, že si Kúpnu zmluvu riadne prečítali, jej obsahu porozumeli, že bola uzatvorená po vzájomnom prerokovaní a na základe ich slobodnej, určitej, vážnej a zrozumiteľnej vôle, nie však v tiesni, ani za nápadne nevýhodných podmienok a na znak súhlasu s jej znením ju svojimi podpismi potvrdzujú.
  11. Neoddeliteľnou súčasťou tejto Kúpnej zmluvy je:

Príloha č. 1 – Špecifikácia predmetu kúpy

Príloha č. 2 – Fotografie predmetu kúpy

Príloha č. 3 – Subdodávatelia

V Bratislave .............................. V Bratislave ..............................

Za Kupujúceho: Za Predávajúceho:

.......................................................... ..........................................................

**Ing. Ján Rudolf, PhD.**

predseda **Príloha č. 1 – Špecifikácia predmetu kúpy**

**ZÁKLADNÉ POŽIADAVKY:**

* Tvarovaný alebo skladací ochranný respirátor triedy FFP2 bez ventilčeka (ochrana voči vírusom),
* univerzálna veľkosť,
* vyrobený z elektrostatického filtračného materiálu s filtračnou technológiou s nízkym odporom pri dýchaní,
* reliéfny vrchný panel znižujúci zahmlievanie okuliarov,
* minimálna životnosť výrobku: 36 mesiacov,
* výrobok v zhode s EN 149:2001+A1:2009 alebo ekvivalentnou normou.

**Príloha č. 2 – Fotografie predmetu kúpy**

Požadovaná fotografia výrobku s viditeľným označením a fotografie balenia zo všetkých strán.

**Príloha č. 3 – Subdodávatelia**